hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ru ky ky kk ru ky ru ky ru ky ru ky ru ky ru ky ru ky ru ky ky ky ru cs ky ky ru ru ky ky bg ky ky ru ru ky ky ky ru ky ru ky ru ky ky ky ru ru ky kk ru ky ru ru ky ru ky tt ru
"Фабула", 15.03.11 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
MegaCom компаниясынын тегерегинде айтылган кептердин учугу тээ 7-апрелден бери тыйылбай, бул компанияга сын-пикирлер көп айтылып келди. Азыр да аны элдик кылуу максатында жасалган иштерге тоскоолдуктар жаралып, бир топ чуулгандуу окуялар орун алууда. Андыктан айрым суроолорго чекит коюу максатында МеgaCom компаниясынын башкы директорунун милдетин аткаруучу Азамат Мурзалиевди сөзгө тарттык.
- Азамат мырза, 7-апрелден кийин сиз бир айдан бери жетектеп келе жаткан компаниянын тегерегинде ар кандай сөздөр айтылып, мурда бир топ финансылык мыйзам бузуулар болгондугу аныкталып келе жатат. Ушундай кырдаалда сиз бул уюлдук оператордун жетекчилигинде отурасыз. Бул компанияга келерден мурун кайсыл тармактарда иштеп жүрдүңүз эле?
- Мен акыркы 15 жылдан бери эл аралык компанияларда иштеп келдим. Буга чейин аудит тармагында иш алып барган "Deloitte" компаниясынын Каспий аймагы боюнча өкүлчүлүгүнүн аудит боюнча жетекчиси болуп эмгектенгем. Акыркы беш жыл аралыгында Казакстан, Түркмөнстан, Кыргызстан, Тажикстан өлкөлөрүндө иш тажрыйбамды өркүндөтүп келгем. Ал эми өткөн жылдын август айында Убактылуу Өкмөт тарабынан улутташтырылып жаткан объекттердин маселеси көтөрүлүп, мага кайрылуу болгондо мен өз көз карашымды билдирип, ошол убактагы биринчи вице-премьер-министр А.Муралиев мени кызматка чакырып, Мамлекеттик мүлк министрлигинин улутташтырылган мүлктү башкаруу боюнча фонд түзүлүп министрликте иштеп калдым. Андан кийин жаңы Өкмөт курулары менен, мага MegaCom компаниясынын жетекчиси катары иштеп берүү сунушу түштү. Себеби убагында MegaCom боюнча маселени мен көтөрүп чыккан элем. Ошентип, январь айынан тарта бул компанияда кызмат өтөп жатам.
- MegaCom ири салык төлөөчү компаниялардын катарына кирет. Сиздер келгенден тартып бюджетке түшүүлөрдүн көлөмү көбөйдүбү же мурунку эле бойдон калдыбы?
- Менин келгениме бир ай болду. Негизи 7-апрелден кийин салык аркылуу мамлекетке бир топ эле акча түштү. Эгер компаниядан уурдалып чыккан акчалар бизнеске жана башка тармактарга жумшалган болсо, анда MegaComдун салык катары төлөгөн акчасы 2, 3 миллиард сом болушу мүмкүн. Ошондуктан биз азыр көз карандысыз аудитордук компанияларды чакыртып, текшертип жатабыз. Алар финансылык иштерди адилет, эч кимдин тилин укпай өздөрү текшеришүүдө. Буйруса, алардын отчету апрель айында чыгып калышы мүмкүн. Эгер отчет чыкса ММКлар аркылуу элге угузабыз. Мен ойлоп турам отчет эл тарабынан да жакшы кабылданат. Азыр болсо биз документ түрүндө 28 миллион доллар чыгарылып кеткендигин тастыктаган кагаздарды каржы полициясына тапшырып, алар өз тарабынан кылмыш ишин козгошту. Бул жерде биздин максат, компаниядан уурдалган акчалардын баарын элге айкын айтып бериш.
- Сиз айтып жаткан иштер учурда массалык маалымат каражаттарында сындалып, ар кандай пикирлер айтылып жатат. Өкмөттүн MegaComдо мыйзамдуулукту орнотууга болгон аракетине да терс көз караштагылар бар экен. Сиз кандай ойлойсуз аткарылып жаткан иштерге тоскоол болууга кызыкдар күчтөр барбы? Эгер болсо алардын максаты эмне?
- MegaComдон көмүскө түрдө 28 миллион доллар уурдалып кетти деп жатабыз. Сөзсүз мындан мурдагы бийликте иштегендер да пайда көрүшкөн. Алар азыр өз кызыкчылыктарын көздөп, ишти токтотууга аракет кылышат. Өкмөттүн бул компаниянын ишин мыйзамдаштырайын деген аракетине да каршы чыгышат. Ал эми биздин сөздөрдү төгүнгө чыгаргандын арбайын согушат. Андан кийин бул компанияга кайрадан өз кызыкчылыгын көздөп келүүгө жол издешет. Бул жерде ушундай гана максат бар.
- Россиядан эки депутат келип, MegaComдун маселесин Жогорку Кеңеште талкууга алышты. Бул талкуу боюнча айтып өтсөңүз.
- Өткөн аптада Россиядан эки депутат өздөрүнүн жеке иштери менен Кыргызстанга келген экен. Жогорку Кеңештин спикери Ахматбек Келдибеков аларга MegaCom тууралуу маалымат берүү үчүн мени чакыртыптыр. Биз эки депутатка колубузда болгон маалыматтардын баарын бердик. Негизи бул жерде орусиялык инвесторлордун компанияга салган каражаты тууралуу айтылып жатат. Бирок ошол инвестициялар Орусиядан келип жаткандыгы тууралуу так маалымат жок. "Мисалы, "Евентис телекомдун" атынан келген адамдар Россиянын жарандары, бирок ал компаниялардын ичинде кимдердин кызыкчылыгы жатат? Аларга ким акционер болуп көзөмөлдөп турат, маалымат жок. Эгер чынында эле россиялык инвесторлор болсо алар эмне үчүн маалымат бергенден качып жүрүшөт. Мындай суроону мен азыр да коюп жатам. Эгер алар россиялык инвесторлор болсо, анда эмне себептен акчалар бизге түшүнүксүз зоналардан келип түшүп жатат? Ал акчалар кайдан келип жатат? Азыр алардан түшкөн каражат да Россияга эмес, Кипр жана башка мамлекеттерге кетти. Россияга бир да доллар которулган эмес. Азыр маселе көтөрүп чыккандар эмне үчүн Максим MegaComду тартып алганда ага каршы чыгышкан эмес. Бул жерде көп суроо жатат.
- Азыр MegaComдун тегерегинде болуп жаткан маселе Россия менен Кыргызстандын мамилесине доо кетирип койбойбу деген суроо туулуп жатат...
- Дегеле, эки чоң өлкөнүн алакасын, мамилесин бир компания буза албайт. Экинчиден, эгер текшерүүлөр жүрүп, азыр Кыргызстанга инвестиция делип алынып келген акчалардын чынында кайдан келгендиги ачыкка чыгып, мүмкүн, ал акчалардын дагы бир жактан уурдалгандыгы аныкталып калса, анда иш башка нукка бурулат. Ошондуктан бул маселе эки өлкө үчүн жагымсыз жайгай түзүшүнө мен ишенбейм.
- Демек, азыр ээлик кылам деп талпынып жаткан мурдагы жетекчилик 51 пайыз акциясын кайтарып алышы реалдуу эмес экен да?
- MegaCom маселеси боюнча Жогорку Кеңеште атайын комиссия түзүлгөн. Анын чечими боюнча MegaCom 100 пайыз кыргыз эли үчүн иштей турган компания болуш керек болгон. Эгер "Евентис Телеком" сот аркылуу чынында эле ээлик кылган 51 пайызын далилдеп келсе, Кыргыз Өкмөтү аны кайтарып беребиз деген убадасы бар. Эгер алар чындыгында россиялык инвесторлор болсо, укугун тебелегенге акыбыз жок да. Болгону ал кагаз түрүндө далилдениш керек. Мындан эч ким баш тарткан жок. Ошондуктан "Евентис" өз кызыкчылыгын ойлосо саясатка аралаштырбай, мыйзам чегинде чечүү керек. Бул жагдайда бирөөлөрдү ортого салыштын кереги жок.
- "Альфа Телекомдун" буга чейинки көмүскө схемалары боюнча айта кетсеңиз. Себеби кайсыл бир тарап мунун баары ойлоп табылган, MegaComду басып алуу амалы деп айтып жүрүшөт.
- Булар 30 миллион доллардан ашык акча алып чыккан. Алар бул каражатты кээ бир кызмат көрсөтүүлөрдү сатып алууга жумшаганбыз деп жатышат. Биз ошондой эле кызмат көрсөтүүлөрдү азыр алар айткан суммадан 3,4 эсе арзан сатып алып жатабыз. Демек, бул жерде кеткен каражат көбөйтүлүп айтылып жүргөн деген жыйынтык чыгарууга болот. Биз андай операциялар кантип жасалып, кимдер кол коюп, акчалар кайсыл банктарга төгүлгөндөрүнө чейин документтерди алып олтурабыз. "Альфа Телеком" компаниясынан акчаны чыгарып кеткендиги тастыкталган. Аны ойлоп тапкан деген туура эмес. Биз муну далилдеп бергенге даярбыз.
- Демек, финансылык мыйзам бузууларды тастыктаган документтериңиздер бар экен да?
- Бирок азыр бул маселе сот аркылуу чечилет деп айттыңыз. Сиз маселенин дагы бир коррупциялык схемалардын иштеп кетүүсү менен башка тараптын пайдасына чечилип калышынан чочубайсызбы? Дегеле, ушул маселенин акыйкат чечилишине ишенесизби?
- Мен маселенин акыйкат чечилишине ишенем. Бирок ал үчүн маселенин чечилишин көзөмөлгө алып, аягына чейин туруш керек. Кыргыз элине күйгөн патриоттор гана аны жасай алат. Керек болсо сотторго чейин барып көзөмөл кылышыбыз керек. Себеби биздин арабызда эски схемалар менен иштеген адамдар дале бар. Алар коррупцияга берилбейт деп айтууга болбойт. Массалык маалымат каражаттары да бул маселенин артынан түшүп, жыйынтыктар чыккан чечимдер элге угузулуп турушу зарыл.
кыргыз тилиндеги гезит "Форум"
email • архив • редакция
А.Жекшенкуловдун жардамчысы Рашид бир нече жүз миң доллар алганын...
БАКИЕВДЕР ЧАБУУЛУН БАШТАП ТУР
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Эшимканов Куловдун "куралы" болобу?
7-апрелде ок тийип, курман болгон Адыл Өмүрбек уулунун жубайы:
"Көзүн ачып, Ак үй алындыбы деди…"
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
"Ар-Намыс" фракциясынын жетекчиси, депутаты:
"Үсөн Кудайбергеновду Р.Акматбаевдин буйругу
Куру кыялдан качан кутулабыз?
Ар кыл суроого ар кыл жооп…
Бакыт эмне экенин кеч түшүндүм…
КРнын эмгек сиңирген ырчысы:
сатып же тааныш салып алган жокмун…"